CELEX: 31979R2968
Language: ro
Date: 1979-12-20 00:00:00
Title: Regulamentul (CEE) nr. 2968/79 al Comisiei din 20 decembrie 1979 privind normele de acordare a asistenței administrative la exportul brânzeturilor maturate cu pastă moale din lapte de vacă pentru care se poate aplica un tratament special la importul într-o țară terță

03/Volumul 03
            
            
               RO
            
            
               Jurnalul Ofícial al Uniunii Europene
            
            
               150
            
         31979R2968
   
               L 336/25
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 2968/79 AL COMISIEI
   
   din 20 decembrie 1979
   privind normele de acordare a asistenței administrative la exportul brânzeturilor maturate cu pastă moale din lapte de vacă pentru care se poate aplica un tratament special la importul într-o țară terță
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 2931/79 al Consiliului din 20 decembrie 1979 privind asistența la export pentru produsele agricole care pot beneficia de un tratament special la importul într-o țară terță (1), în special articolul 1 alineatul (2),
   întrucât Statele Unite ale Americii au convenit, în cadrul acordului GATT, să permită importul de brânzeturi maturate cu pastă moale din lapte de vacă fără nici o limitare cantitativă; întrucât această măsură se va aplica începând cu 1 ianuarie 1980;
   întrucât Comunitatea s-a angajat să acorde autorităților americane asistență administrativă în vederea asigurării unei aplicări corecte a acestui acord; întrucât, în acest scop, brânzeturile respective ar trebui să fie însoțite de un certificat eliberat de către autoritățile competente ale Comunității;
   întrucât măsurile prevăzute în prezentul regulament sunt conforme cu avizul Comitetului de gestionare a laptelui și produselor lactate,
   ADOPTĂ PREZENTUL REGULAMENT:
   Articolul 1
   Pentru exportul către Statele Unite ale Americii, inclusiv către Porto Rico, a brânzeturilor maturate cu pastă moale din lapte de vacă menționate la subpoziția 04.04 E din Tariful Vamal Comun, produse în cadrul Comunității și corespunzând definiției care figurează în anexa I, se va elibera, la cererea celor interesați, un certificat conform modelului care figurează în anexa II.
   Articolul 2
   (1)   Formularele sunt tipărite pe hârtie albă, în limba engleză. Formatul este de 210 × 297 milimetri. Fiecare certificat are un număr de ordine atribuit de către organismul emitent.
   Statele membre exportatoare pot solicita ca certificatul folosit pe teritoriul lor să fie redactat într-una din limbile lor oficiale, pe lângă varianta în limba engleză.
   (2)   Certificatele sunt întocmite în original și în cel puțin două copii. Copiile au același număr de ordine cu originalul. Atât originalul, cât și copiile sunt completate fie la mașina de scris, fie de mână, în acest ultim caz folosindu-se cerneală și litere de tipar.
   Articolul 3
   (1)   Certificatul și copiile sunt eliberate de organismul emitent stabilit de către fiecare stat membru.
   (2)   Organismul emitent păstrează o copie a certificatului. Originalul și cealaltă copie sunt prezentate la biroul vamal unde se îndeplinesc formalitățile vamale pentru exportul spre Statele Unite.
   (3)   Biroul vamal menționat la alineatul (2) aplică viza în rubrica rezervată în acest scop pe original, după care înapoiază originalul persoanei interesate. Copia este păstrată la acest birou vamal.
   Articolul 4
   Certificatul nu este valabil decât dacă a fost vizat regulamentar de către biroul vamal competent. Acest certificat este valabil pentru cantitatea de mărfuri pe care o indică. Se consideră, totuși, că o cantitate care depășește cu maximum 5 % cantitatea indicată în certificat este acoperită de acesta.
   Articolul 5
   Statele membre iau toate măsurile necesare pentru controlul originii, al tipului, al compoziției și al calității brânzeturilor pentru care se eliberează certificatele.
   Articolul 6
   Prezentul regulament intră în vigoare la data de 1 ianuarie 1980.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 decembrie 1979.
      
         
            Pentru Comisie
         
         Finn GUNDELACH
         
         
            Vicepreședinte
         
      
   
   
      (1)  JO L 334, 28.12.1979, p. 8.
   ANEXA I
   DEFINIREA BRÂNZETURILOR MATURATE CU PASTĂ MOALE DIN LAPTE DE VACĂ
   1.   Brânzeturile maturate cu pastă moale sunt tratate sau maturate cu agenți biologici cum ar fi mucegaiurile, drojdiile și alte organisme care au dus la formarea unei coji vizibile la suprafața brânzei. Efectele tratării sau ale maturării trebuie să progreseze vizibil dinspre suprafața brânzei spre interiorul ei. Conținutul de substanță grasă în greutatea substanței uscate trebuie să fie de cel puțin 50 %. Conținutul de apă în substanța grasă trebuie să fie de cel puțin 65 %.
   Denumirea de brânzeturi maturate cu pastă moale nu este valabilă pentru brânzeturile cu mucegai, drojdii sau alte organisme pe coajă și cu mucegai albastru sau de alt tip repartizat uniform în interior.
   2.   Lista de mai jos, care nu este exhaustivă, este prezentată cu scopul de a indica anumite tipuri de brânzeturi care corespund, în general, definiției de la alineatul (1):
   
               —
            
            
               Bibress;
            
         
               —
            
            
               Brie;
            
         
               —
            
            
               Camembert;
            
         
               —
            
            
               Cambré;
            
         
               —
            
            
               Carré de l'Est;
            
         
               —
            
            
               Chaource;
            
         
               —
            
            
               Coulommiers;
            
         
               —
            
            
               Époisse;
            
         
               —
            
            
               Herve;
            
         
               —
            
            
               Limbourg;
            
         
               —
            
            
               Livarot;
            
         
               —
            
            
               Maroilles;
            
         
               —
            
            
               Munster din Franța și Germania, de pe cele două maluri ale Rhinului;
            
         
               —
            
            
               Pont-l'Évêque;
            
         
               —
            
            
               Reblochon;
            
         
               —
            
            
               Saint-Marcellin;
            
         
               —
            
            
               Taleggio.
            
         
      Observație: Pentru a fi considerate brânzeturi maturate cu pastă moale, brânzeturile menționate anterior trebuie să corespundă definiției date.
   ANEXA II